cyanic-selkie/wikianc huggingface dataset:
Ropažu pagasts
Vēsture
Ropaži pirmoreiz rakstos minēti Indriķa hronikā sakarā ar Ropažu kauju starp lietuviešiem un krustnešu un zemgaļu spēkiem 1205. gada 23. februārī. Ap 1320. gadu Livonijas ordenis uzcēla Ropažu pili, Livonijas kara laikā 16. gadsimtā tā tika sagrauta. Pēc dzimtbūšanas atcelšanas Vidzemē 1819. gadā notika arī pārvaldes reforma — izveidoja pagastus un pagasttiesas. Ropažu pagastnams celts 19. gadsimta 2. pusē. 1935. gadā Ropažu pagasta platība bija 340 km², no 57 Rīgas apriņķa pagastiem tas bija lielākais.
Apdzīvotās vietas
Pagasta centrs un lielākā apdzīvotā vieta ir Ropaži. Pagastā ir vēl 5 ciemi, kuros katrā iedzīvotāju skaits pārsniedz 500: Zaķumuiža, Silakrogs, Mucenieki, Tumšupe, Kākciems.
IF Björklöven
IF Björklöven ir hokeja komanda, kas bāzēta Ūmeo, Zviedrijā, un spēlē Allsvenskan līgā. Klubs dibināts 1970. gadā un ilgus gadus spēlējis Zviedrijas Elitsērijā. 1987. gadā IF Björklöven izcīnīja Zviedrijas čempiones titulu.
Skaņkārta
Skaņkārta ir skaņu savstarpējo attiecību sistēma. Tā ir viena no galvenajām harmonijas komponentēm. Skaņkārtas gammu ir iespējams aprakstīt kā noteiktu intervālu secību. Eiropas kultūras akadēmiskajā mūzikā pēdējo trīs gadsimtu laikā par dominējošajām ir kļuvušas divas skaņkārtas — mažors un minors.
Raterfords Heiss
Biogrāfija
Raterfords Heiss nomira 70 gadu vecumā, no miokarda infarkta.
STS-127
Gatavošanās lidojumam
Sākotnēji starts bija paredzēts, bet pirmsstarta operacijās atklajās ūdeņraža noplūde pie ārējās degvielas tvertnes uzpildes ievada. Starts tika pārcelts uz 17. jūniju. Otrajā reizē atkal parādījās līdzīga ūdeņraža noplūde. Starts tika atcelts līdz 11. jūlijam, un inženieriem bija laiks, lai saprastu, kur ir problēmas cēlonis. Analoģiska noplūde bija arī STS-119 misijas sagatavošanā. Pēc tam, kad kāda blīve tika nomainīta pret elastīgu blīvi, 1. jūlijā tika pārbaudīts hermētiskums, un gāzes noplūdes netika atklātas.
2. diena
Ar manipulatoram piestiprināto stieni tika apskatīta kosmoplāna apakšdaļa, lai pārliecinātos, vai siltumizolācijas plāksnes nav bojātas starta laikā.
10. diena, 4. iziešana kosmosā
13:54 UTC sākās 4. iziešana kosmosā, kurā piedalījās Kesidijs un Maršbērns. Viņi pabeidza akumulatoru bateriju nomaiņu pie P6 fermas, ko neizdevās pabeigt iepriekšējā iziešanā. Pēc bateriju noņemšanas no ICC-VLD, kravas palete tika atgriezta atpakaļ kosmoplāna kravas telpā.
Ostrovas apriņķis (Lielpolija)
Ostrovas apriņķis ir apriņķis Polijā, Lielpolijas vojevodistes dienvidos. Robežojas ar Lielpolijas vojevodistes Krotošinas, Pleševas, Kališas, Ostšešovas apriņķiem un Kališu, kā arī Lejassilēzijas vojevodistes Olesņicas un Miličas apriņķiem.
Krietnais kareivis Šveiks
Hašeks sākotnēji bija paredzējis Šveika piedzīvojumus aprakstīt sešās grāmatās, bet pabeidza tikai četras, kas vēlāk tika apvienotas vienā grāmatā. Viņš mira no tuberkulozes 1923. gadā.
Dens Kastellaneta
Dzimis Čikāgas piepilsētā Oukpārkā, Ilinoisā, kur viņš agrā vecumā sāka apmeklēt aktiermākslas kursus. Viņš klausījās sava tēva komēdijas ierakstus un atdarināja dažādus māksliniekus. Pēc Ziemeļu Ilinoisas Universitātes absolvēšanas 1983. gadā Kastellaneta pievienojās Čikāgas komēdijas improvizācijas grupai Otrā Pilsēta un uzstājās ar to līdz pat 1987. gadam. Viņš bija iekļauts Treisijas Ulmenas šova sastāvā, kas debitēja 1987. gadā. Šovā bija iekļautas animācijas īsfilmas par disfunkcionālu ģimeni. Īsfilmas bija nepieciešams ieskaņot, līdz ar to, Kastellanetam tika piedāvāta iespēja ierunāt Homēru. Īsfilmas vēlāk kļuva par neatkarīgu seriālu Simpsoni.
Aleksandrs Bieziņš
Dzīvesgājums
1929. gadā A. Bieziņš aizstāvēja medicīnas doktora disertāciju „Eksperimentāli pētījumi par cīpslu pušumu dzīšanu” un no 1931. gada iesaistījās LU darbā ka privātdocents.
Elīza fon der Reke
Dzīvesstāsts
Pēc Katrīnas II nāves un Pāvila I nākšanas pie varas Elīza fon der Reke 1796. gadā atstāja Kurzemi un devās uz Karlsbādi, Drēzdeni, visbeidzot uz Lēbihavas pili (Löbichau) pie savas māsas Dorotejas. Pēc Kurzemes bijušā hercoga Pētera Bīrona nāves 1800. - 1806. gadā viņa kopā ar dzejnieku Kristofu Augustu Tīdgi (Christoph August Tiedge) apceļoja Itāliju un uzrakstīja "Kāda brauciena dienasgrāmatu cauri Vācijas daļai un Itālijai" (Tagebuch einer Reise durch einen Theil Deutschlands und durch Italien). Pēc tam atkal apmetās Lēbihavas pilī, no 1819. gada Drēzdenēs viesnīcā Hotel Bellevue, nodarbodamies ar rakstniecību un pieņemdama viesos ciemiņus no Kurzemes.
Elīza fon der Reke mira 1833. gada 13. aprīlī Drēzdenē, apglabāta iekšpilsētas kapsētā Neustädter Friedhof.
Aleksandrs Bieziņš
Dzīvesgājums
1962. gada februārī pirmās sirds operācijas Bērnu slimnīcā paveica J. Mešalkins un V. Fufins. Vienā zālē J. Mešalkins operēja zilā tipa sirdskaiti, veicot kavopulmonālo anastomozi, kuram asistēja A. Bieziņš un J. Volkolākovs. Otrā zālē V. Fufins nosēja Botalla vadu, asistējot J. Gaujēnam.
Pteicoties A. Bieziņa un ārsta O. Staltmaņa (1924—1976) pūlēm, 1964. gadā slimnīcā tika uzcelts operāciju bloks, kas sekmēja sirds ķirurģijas attīstību republikā. 1964. gadā pirmo reizi Padomju Savienībā Bērnu ķirurģijas klīnikā tika uzsāktas sirds operācijas ar mākslīgo asinsriti.
Darbi
1938. gadā A. Bieziņa aprakstītā subepifizāras lokalizācijas lielā lielakaula osteohondropātijas klīniskā forma literatūrā pazīstama kā Erlahera—Blaunta—Bieziņa slimība.
Standartnovirze
"s" _"y" "=" √(S^2 y) " = " √(∑▒〖(y- y ̅)〗^2/n) Ģenerālkopas standartnovirzi aprēķina sekojoši :
Folksšturms
Folksšturmam nepastāvēja sava uniforma un atšķirības zīmes. Galvenā to piederības zīme bija rokas apsēji ar uzrakstu "Volkssturm". Ietērps variēja no privātajām drēbēm līdz armijas uniformām.
Fabio Kapello
Spēlētāja karjera
Juventus
Trenera karjera
Real Madrid
Latvijas Nacionālais mākslas muzejs
Vēsture
1869. gads uzskatāms par muzeja dibināšanas gadu — tad pēc rātskunga Augusta Holandera ierosinājuma tika atklāta Pilsētas gleznu galerija, kuras pamatā bija rātes iegādātās gleznas. 1872. gadā kolekciju paplašināja un izstādīja Rīgas Politehnikumā. 1905. gadā to pārdēvēja par Rīgas Pilsētas mākslas muzeju un pārcēla uz jaunuzbūvēto ēku, 1940. gadā — par LPSR Padomju mākslas muzeju, 1945. gadā — par LPSR Valsts latviešu un krievu mākslas muzeju, 1964. — par LPSR Mākslas muzeju. 1987. gadā muzejs ieguva nosaukumu Valsts mākslas muzejs, bet 1995. gadā — Latvijas Nacionālais mākslas muzejs. Sākotnēji muzejā glabājās galvenokārt ārzemju mākslinieku darbi no vairākām privātkolekcijām. Latviešu autoru darbu kolekcionēšanu veicināja Vilhelms Purvītis — muzeja direktors no 1919. līdz 1940. gadam.
Kolekcijas
Priekšstats par senāko mūsu zemes mākslas posmu tiek veidots ar vietējo vācbaltu gleznotāju Johana Heinriha Baumaņa, Johana Lēberehta Eginka, Aleksandra Heibela u. c. darbiem.
Rekonstrukcija
Latvijas Nacionālā mākslas muzeja galvenā ēka bez kapitālā remonta bija kalpojusi 107 gadus, tāpēc tika pieņemts lēmums par ēkas rekonstrukciju un paplašināšanu ar mērķi radīt mūsdienīgu muzeja infrastruktūru mākslas darbu eksponēšanai un saglabāšanai. 2010. gada 25. maijā tika izsludināts starptautisks metu konkurss, ko rīkoja Rīgas domes Īpašuma departaments. Konkursā tika iesniegti 28 pieteikumi. 2010. gada 30. septembrī žūrijas komisija par labāko vienbalsīgi atzina Lietuvas arhitektu biroja “Processoffice” radīto metu ar devīzi «VV 903». 2011. gada 24. janvārī tika parakstīts līgums par Latvijas Nacionālā mākslas muzeja rekonstrukcijas, restaurācijas un jaunbūves būvprojekta izstrādi, bet 2012. gada 23. maijā ēkas būvprojekts tika akceptēts Rīgas pilsētas būvvaldē. 2013. gada 22. janvārī parakstīts būvdarbu līgums ar SIA «RE&RE» un līgums ar Centrālās finanšu un līgumu aģentūru par ERAF struktūrfondu finansējumu projektam. 2013. gada 12. februārī LNMM galveno ēku apmeklētājiem slēdza remontdarbu dēļ, lai veiktu rekonstrukcijas, restaurācijas un paplašināšanas darbus 29,8 miljonu eiro vērtībā, ko finansēja Rīgas dome (16,75 mlj.) un Eiropas Savienība (ERAF fonds, 13,05 mlj.). LNMM rekonstrukcija un restaurācija tika pabeigta 2015. gada 1. decembrī.
Viļņotie slāņmākoņi
Viļņotie slāņmākoņi Stratus undulatus (St und) ir vienlaidu pelēks vai dzeltenpelēks mākoņu slānis, uz kura pamata var izšķirt vāji izteiktus viļņus. Šie viļņi to lielā garuma un zemā izvietojuma dēļ pamanāmi tikai pēc pareizas tumšo un gaišo vietu secības mākonī. Pamata augstums ir 200—700 m. Saule un Mēness nespīd cauri šiem mākoņiem. Mākoņi sastāv no ūdens pilieniem. No St iespējami nokrišņi smidzeņa vai mazu sniega graudu veidā, kuri krietni pasliktina redzamību. Mākoņi veidojas galvenokārt siltā gaisa atdzišanas dēļ, kad tas kustas virs aukstā gaisa masas. Liela nozīme mākoņu veidošanai ir temperatūras inversijai, kurai vajadzētu būt nelielā augstumā virs Zemes virsas.
Krustkalnu dabas rezervāts
Meži
Mežaudzes Krustkalnu dabas rezervātā aizņem 90% no kopējās meža zemju platības. Galvenie mežu tipi:
Antropogēnas izcelsmes biotopi
Rezervātu šķērso valsts 1. šķiras autoceļš P82 Jaunkalsnava-Lubāna un valsts 2. šķiras autoceļš V876 Ļaudona-Mārciena-Sauleskalns-Bērzaune, kā arī meža ceļi. Ceļmalas un meža stigas Krustkalnu rezervāta sausajos skujkoku mežos ir piemērotas gaismasprasīgo aizsargājamo augu sugu augšanai.
Ford Model T
Kad uzsāka Model T ražošanu, lielākā daļa ASV automobiļu maksāja no 1100 līdz 1700 dolāriem. Savukārt jaunais Ford iesākumā maksāja tikai 825—850 dolārus, kas bija gandrīz uz pusi lētāk nekā vidējās klases automobilis un gandrīz par trešdaļu lētāk par lētāko 1908.—1910. gadu automobili. Tajā laikā 400 dolāru atšķirība bija samērā liela nauda, jo viena strādnieka vidējā mēnešalga bija tikai 100 dolāri. No 1916. līdz 1917. gadam automobiļi tika pārdoti par pazeminātu cenu — 350 dolāriem.
Radiāns
Pāreja no grādiem uz radiāniem un otrādi
Bieži lietojamo leņķu lielumi grādos un radiānos
Eleostearīnskābe
Atrašanās dabā
Sevišķi daudz eleostearīnskābes satur tungas koku (Aleurites) eļļa (66 - 82%).
Īpašības
Hidrogenējot iegūst stearīnskābi. Ozonējot rodas baldriānskābe un azelaīnskābe. Apstarojot ar UV gaismu, α-eleostearīnskābe pārgrupējas par trans-izomēru jeb β-eleostearīnskābi ar augstāku kušanas temperatūru (67 °C). Eleostearīnskābe pieder pie ātri žūstošām taukskābēm.
Insomniac
Insomniac ir amerikāņu pankroka grupas Green Day ceturtais studijas albums. Tas tika izdots sadarbībā ar ierakstu kompāniju Reprise Records. Albums Billboard topā sasniedza 2. vietu un pēc RIAA sistēmas tika sertificēts ar dubulto platīna disku, kaut gan nesasniedza Dookie pārdošanas rādītājus. ASV albums tika pārdots 2 076 000 kopiju un vairāk nekā 8 miljonos kopiju visā pasaulē. albums tika pārizdots vinila diska veidā. Sākotnēji tika plānot albumu izdot ar nosaukumu Jesus Christ Supermarket, taču beigās tika izlemts to izdot kā Insomniac.
Turcijas bruņotie spēki
Turcijas bruņoto spēku ģenerālštāba komandieris kopš 2008. gada 28. augusta ir ģenerālis Ilkers Bašbugs (İlker Başbuğ).
Jūras spēki
Vidusjūrā Turcijas jūras spēki vēsturiski ir bijusi viena no lielākajām varām. Ar flotes degvielas uzpildes piegādi Turcijas jūras spēki var piedalīties starptautiskās operācijās un mācībās jebkurā lielākā jūrā vai okeānā pasaulē. Jūras spēku zemūdenes var bez izcelšanās veikt līdz pat 15.000 jūras jūdzes un atgriezties savās bāzēs.
Bruņoto spēku ietekme valsts politikā
Pēc tam, kad pēc Neatkarības kara Mustafa Kemals Ataturks izveidoja pamatus jaunajai Turcijas Republikai (1923), Turcijas bruņotie spēki par vienu no tās galvenajiem uzdevumiem uzskata Kemalisma ideju aizsardzību, neskatoties uz to, ka Ataturks uzskatīja, ka militārismam un politikai jābūt šķirtiem. Kemalisms ir valsts oficiālā ideoloģija un bruņotajiem spēkiem joprojām ir liela ietekme valsts politikā, it īpaši tādos jautājumos kā nacionālā drošība.
Ķiploks
Ķiploku raža
Vislielākā ķiploku raža vairākus gadus pēc kārtas ir ievākta Ķīnā.
Koņina
Koņina ir pilsēta Polijas centrālajā daļā, Lielpolijas vojevodistē Vartas upes krastos. Dobeles sadraudzības pilsēta.
Pabjaņice
Pabjaņice (pl) ir pilsēta Polijas centrālajā daļā, Lodzas vojevodistē uz dienvidrietumiem no Lodzas. Senatnē Krakovas arhibīskapu īpašums. Mūsdienas gandrīz saplūdusi ar Lodzu un ietilpst tās aglomerācijā. Rūpniecības pilsēta. 1899. - 1906. gadā Pabjaņices komercskolā par skolotāju strādāja latviešu kultūras darbinieks Fricis Adamovičs. Pabjaņicē bērnības gadus pavadīja katoļu svētais Maksimiliāns Kolbe (Maksymilian Maria Kolbe, 1894 - 1941).
Valmiera (stacija)
Valmiera ir dzelzceļa stacija Valmierā. Valmieras stacijā pietur dīzeļvilcieni, kas kursē līnijā Rīga—Lugaži.
Valmieras stacija pieder pie stacijām, kurās tiek veiktas kravas operācijas. Stacijas ēkā atrodas pasažieru uzgaidāmā telpa, biļešu kase ir slēgta. Stacijā pietur vilcieni maršrutā Rīga—Valga, kā arī šeit ir galastacija vilcienam Rīga—Valmiera.
International Cometary Explorer
Otrā misija: International Cometary Explorer
1999. gadā NASA veica īsu seansu ar ICE, lai pārbaudītu nesējsignāla kvalitāti. 2008. gadā NASA, sadarbībā ar privāru uzņēmumu KinetX pārbaudīja ICE stāvokli un secināja, ka visas ierīces, izņemot vienu ir darboties spējīgas, arī degvielas krājumi ir pietiekami zondes darbības turpināšanai.
ISEE-3 Reboot Project
2014. gadā, kad ICE atradās tuvāk Zemei, inženieru, programmētāju un zinātnieku grupa nolēma aktivizēt kosmisko aparātu. Maijā tika savākti 125 000 USD projekta īstenošanai.
29. maijā komanda, izmantojot Aresibo antenu, nodibināja sakarus ar ICE un pārslēdza to inženierrežīmā, lai tā pārraidītu telemetrijas datus.
Ulmale
Ulmale ir ciems Baltijas jūras piekrastē, Kurzemes rietumos, Dienvidkurzemes novada Sakas pagastā. Cauri ciemam iet reģionālais autoceļš P111 (Ventspils-Grobiņa). Attālums līdz novada centram Grobiņai — 51 km, līdz Rīgai — 200 km. Apdzīvotā vieta veidojusies pie bijušās Ulmales muižas (de). Līdz 1945. gadam Ulmale bija atsevišķa Ulmales pagasta un līdz 1962. gadam Ulmales ciema padomes centrs. Ulmalei pieskaita arī Sakas pagasta Labraga ciema daļu.
Ulmalē atrodas arī Ulmales mototrase.
Ohridas ezers
Vēju darbības un Zemes griešanās rezultātā ezera ūdens virzās pa ezeru pret pulksteņa rādītāja virzienu. Ezera ūdens dziļākie slāņi ir sāļāki, nekā virsūdens, tomēr ūdens apmaiņa notiek visā ezera dziļumā. Ezera ūdens ir neparasti dzidrs, Seki disks tajā redzams līdz 22 metru dziļumam. Ezera apkaime ir ļoti ainaviska.
Fauna un flora
Ezerā sastopamas vēl 176 citas endēmas dzīvnieku sugas, galvenokārt vēžveidīgie un gliemji (80% ir endēmi), sūkļi, planārijas.
Hidrozoji
Anatomija
Lielākajai daļai hidrozoju sugu to dzīves cikls ietver abus attīstības ciklus — polipa un medūzas ciklus. Tomēr ir vairākas sugas, kurām ir tikai viens vai otrs attīstības cikls. Piemēram, hidrām (Hydra) nepiemīt medūzas stadijas, bet liriopēm (Liriope) nav polipa stadijas.
Rīgas Lapa
"Rīgas Lapa" bija dienas laikraksts, kas tika izdots Rīgā. Tas iznāca laikā no 1877. gada 13.jūlija līdz 1880. gada jūnijam, kad apvienojās ar laikrakstu "Baltijas Vēstnesis". Šis ir pirmais latviešu dienas laikraksts.
Mājas trusis
Izskats un īpašības
Visas dzīves laikā noteiktos posmos truši maina apmatojumu. Pirmā maiņa notiek mēneša vecumā, kad tiek nomainīta bērnu pūka, tad 3,5—4,5 mēnešu vecumā, trešā maiņa noris 7,5—8 mēnešu vecumā. Vēlāk pieaugušiem trušiem notiek sezonas apmatojuma maiņa — pavasarī un rudenī. Ja grib iegūt labu kažokādu, tas ir jāievēro, pareizi izvēloties trušu kaušanas laiku. Vasarā kažoks ir plāns, bez pavilnas. Apmatojuma maiņas laikā vilna viegli atdalās, tādēļ šo īpašību izmanto, audzējot dūnvilnas trušus (piemēram, Angoras), no kuriem iegūst angoras vilnu. Vilnu trušiem izplūc ik pa 2—2,5 mēnešiem.
Reprodukcija
Māte savus bērnus neatšķir pēc krāsas, bet atšķir ar ožas palīdzību. Audžubērnus trusenēm var pielikt tikai pirmajās 10 dienās, kamēr tie diennakts lielāko daļu pavada mātes pūkās visi kopā. Dabā truši rok alas, tādēļ trusenes būdā pirms atnešanās sarok pakaišus un meklē tumšāku vietiņu, kur izveidot ligzdiņu.
Zamosca
Zamosca UNESCO pasaules mantojuma sarakstā
1992. gadā Zamoscas vecpilsētu iekļāva UNESCO Pasaules mantojuma sarakstā.
Detroita
Pilsēta ir Mičiganas štata lielākā pilsēta. 20. gadsimta vidū Detroita bijusi ASV ceturtā lielākā pilsēta, tomēr mūsdienās ir tikai astoņpadsimtā pēc iedzīvotāju skaita, jo 20 gadsimta otrajā pusē un 21. gadsimta sākumā piedzīvoja ievērojamu iedzīvotāju skaita samazināšanos. Pilsēta pazīstama kā ASV autorūpniecības centrs, kā arī ar būtisku ieguldījumu mūsdienu populārās mūzikas attīstībā.
Konstantīns Pēkšēns
Dzīvesgājums
1917. gada 22. decembrī Konstantīnu Pēkšēnu ievēlēja par Vidzemes Zemes padomes locekli. 1918. gada 8. novembrī kopā ar Kārli Moricu Lejiņu, Paulu Lejiņu, Jāni Bisenieku, Andreju Krastkalnu, Eiženu Laubi, Alfrēdu Ģīmi un citiem iesaistījās Baltijas hercogistes Zemes komitejas sastāvā.
Penns
Penns varbūt:
Kendriks Pērkinss
Karjera
2007.—2008. gada sezonā kopā ar "Celtics" Pērkinss izcīnīja NBA čempionu titulu. 2011. gadā tika aizmainīts uz Oklahomasitijas "Thunder".
Lauka hokejs
Lauka hokejs ir komandu sporta veids, kur komandas spēlētāji mēģina trāpīt vārtos sitot, stumjot vai viegli uzsitot bumbu ar hokeja nūju pretinieka vārtos. Tā vienkāršais nosaukums ir hokejs, un tas ir plaši izmantots nosaukums vairākās valstīs. Nosaukums lauka hokejs tiek izmantots valstīs, kur vārds hokejs tiek lietots cita veida hokeja apzīmēšanai, kā ledus hokejs vai ielu hokejs.
Kubulu pagasts
Ģeogrāfija
40,6% pagasta zemes klāj meži, kas ir viens no mežainākajiem Balvu novada pagastiem. 30,8% zemes tiek izmantota lauksaimniecībā. 3,4% aizņem krūmāji, bet tikai 2% pagasta zemes veido purvi. 3,5% pagasta atrodas zem ūdens, 2,2% aizņem ceļi, bet 0,8% veido pagalmi.Vēl citiem mērķiem tiek izmantota 1,5% pagasta zemes.
Vēsture
Nav daudz ziņu par Kubulu pagasta senāko vēsturi, tomēr arheoloģiskie atradumi liecina, ka pagasta teritorija bijusi apdzīvota jau kopš akmens laikmeta. Pērkona ezera krastos atrodas trīs senkapi. Vienam no tiem ir piešķirts valsts nozīmes arheoloģijas pieminekļa statuss,bet pārējie divi ir vietējas nozīmes arheoloģijas pieminekļi. Rijnieku senkapos, kas ir valsts nozīmes arheoloģijas piemineklis, 1964. gadā tika veikti arheoloģiskie izrakumi S. Laula un J. Graudoņa vadībā. Tika atklāti 19 apbedījumi akmens šķirstos un 5 vēlāki skeletapbedījumi. Akmens šķirstu izmēri no 1,5 — 2,2 m gari, no 0,4 – 1 m plati. Tie rūpīgi veidoti no liela izmēra akmeņiem, kuru starpas aizpildītas ar mazākiem akmeņtiniem. Apbedījumu veids, kā arī atsevišķās gludās un tekstilās keramikas lauskas ļāva senkapus datēt ar 1.g.t.p.m.ē. beigām. Četri vēlākie skeletkapi un savrupatradumi datējami ar 13.-14. gadsimtu, viens — ar 17. gadsimtu. Arī Kubulu senkapos, ko reizēm dēvē arī par kara kapiem, 1940. gadā tika vaikti arheoloģiskie izrakumi K.Oša vadībā, un tika atrasti vairāki apbedījumi. Bez senkapiem pie Pērkona ezera, arī Sitas upes krastos ir atrodas atsevišķi savrupatradumi, kuros atrasti akmens cirvis, bronzas ķemme un šķiltavakmens.
Latvijas Republika (1918—1940)
Pēc Brīvības cīņu beigām, 1924. gadā tika izveidots Jaunlatgales apriņķis,kurā ietilpa 12 pagasti (vēlāk 15), tajā skaitā arī Balvu pagasts. 1935. gadā Kubulu pagasta teritorijā darbojās trīs pirmās pakāpes pamatskolas (Sitā, Balvu Stacijā un Kubulos), divas dzirnavas (Esmeraldovā un Celmenē (Celmenes dzirnavu dibinātājs bija Voldemārs Lange, kas tās dibināja 19. gadsimta beigās)) un Sitas mežniecība. Latvijas laikā tika latviskoti daudzi apdzīvotu vietu nosaukumi:
Iedzīvotāju skaita izmaiņas
Kubulu pagasts iedzīvotāju skaita ziņā ir viens no lielākajiem Balvu novada pagastiem, lai gan tas ar katru gadu samazinās, kam par iemeslu ir mazā dzimstība un lielā mirstība, gan iedzīvotāju migrācija.
Izglītības un kultūra
Galvenokārt visi kultūras pasākumi norisinās Kubulu pagasta kultūras namā. Pagastā darbojas vairāki pašdarbības kolektīvi, kas regulāri sniedz koncertus gan pagasta iedzīvotājiem, gan dodas uz citām pagastiem un pilsētām, lai koncertētu.
Planck (orbitālā observatorija)
Planck bija Eiropas Kosmosa aģentūras orbitālā observatorija, kas paredzēta reliktstarojuma anizotropijas novērošanai. Tā tika palaista 2009. gadā (reizē ar Herschel Space Observatory), un atradās Lagranža punktā L2. Sākotnēji projekta nosaukums bija COBRAS/SAMBA (Cosmic Background Radiation Anisotropy Satellite / Satellite for Measurement of Background Anisotropies), bet vēlāk tika nosaukts par godu vācu zinātniekam Maksam Plankam (Max Planck), kurš 1918. gadā ieguva Nobela prēmiju fizikā.
AC Milan
Komandas sastāvs
.
1940. gada olimpiskās spēles
1940. gada olimpiskās spēles var būt:
Kefa
Kefa var būt:
Plocka
Nozīmīgākās personas
Plocka ir neirologa Edvarda Flatava (Edward Flatau, 1868—1932), politiķa Tadeuša Mazovecka (Tadeusz Mazowiecki, 1927) un politiķes Hanna Gronkeviča-Valcas (Hanna Gronkiewicz-Waltz, 1952) dzimtā pilsēta.
Ņujorkas "Giants"
Ņujorkas "Giants" (en) profesionāls amerikāņu futbola klubs, kas ir bāzēts Īstraterfordā, Ņūdžersijas štatā, ASV. Tas ir dibināts 1925. gadā. "Giants" spēlē Nacionālās futbola līgas (NFL) Nacionālās futbola konferences Austrumu divīzijā. Klubs savā pastāvēšanas vēsturē ir uzvarējis četrās Superkausa izcīņās, vēl ir izcīnījusi četrus NFL čempiontitulus (1927, 1934, 1938, 1956), kas tika izcīnīti pirms-Superkausa ērā. Izcīnītie 7 čempiontituli ierindo komandu starp visu laiku titulētākajām līgas komandām. Kopš 2010. gada "Giants" savas mājas spēles aizvada MetLife Stadium stadionā. 15 kluba spēlētāji ir tikuši uzņemti slavas zālē.
Novi Sonča
Pilsētu 1292. gada 8. novembrī nodibināja Bohēmijas karalis Vāclavs II Pšemisls. 1770.gadā, vēl pirms Polijas dalīšanām, Tarnova iekļāvās Austrijas sastāvā. Pilsēta uzplauka 19. gadsimtā, kad dzelzceļš savienoja to ar valsts galvaspilsētu - Vīni. Pirmā pasaules kara laikā pilsētu okupēja Krievijas karaspēks, līdz 1914. gada decembrī vācu un austriešu karaspēks to padzina. Pēc kara, no 1918. gada, Novi Sonča bija Lemku republikas sastāvā, tomēr 1920. gadā tā iekļāvās jaunajā Polijas valstī. Pēc Otrā pasaules kara Polijas kampaņas - Ģenerālgubernatūras sastāvā. 1945. gada 20. janvārī Novi Sonču ieņēma Sarkanā armija. 1947. gadā komunistisko varas iestāžu organizētās Operācijas "Visla" ietvaros no apkārtnes tika deportēti lemku tautības iedzīvotāji un izmitināti citviet Polijā.
Katiņas slaktiņš
Tā kā Polijas karaklausības sistēma noteica visiem neatbrīvotajiem universitāšu absolventiem kļūt par rezerves virsniekiem, Padomju spēkiem izdevās sagustīt lielu daļu Polijas inteliģences un ebreju, ukraiņu, gruzīnu un baltkrievu inteliģenci ar Polijas pavalstniecību.
Tūrisms
Tūristu visapmeklētākās vietas
Saskaņā ar žurnāla Forbes datiem, 2013. gadā tūristu visapmeklētākās pilsētas pasaulē bija Bangkoka, Londona, Parīze, Singapūra, Ņujorka, Stambula, Dubaija, Kualalumpura, Honkonga un Barselona. Savukārt visapmeklētākie objekti Taimskvērs un Centrālparks (abi Ņujorkā).
Oto Hermanis fon der Hovens
Dzīvesgājums
Miris 1806. gada 15. jūnijā Gulbenes pasta stacijā.
Basketbols 2008. gada vasaras olimpiskajās spēlēs vīriešiem
Basketbola turnīrs vīriešiem tika aizvadīts no  līdz. Turnīrā piedalījās 12 izlases.
Radiviļiva
Vēsture
Līdz 1940. gadam pilsētas nosaukums bija Radziviļiva (Радзивилів), bet no 1940. līdz 1993. gadam — Červonoarmijska (Червоноармійськ).
Andrejs Radzevičs
A. Radzeviča tēvs Andrejs Radzevičs arī darbojies pašvaldības vadībā, savukārt brālis Juris Radzevičs ir pazīstams politiķis, bijis Izglītības un zinātnes ministrs, Rīgas domes deputāts un Rīgas izpilddirektors.
Seda (stacija)
No 2019. gada decembra Sedas pieturā vilcieni vairs neapstājas. Pieturas punktā nav biļešu kases.
Vēsture
Pašreizējā Sedas pietura atklāta tikai 1972. gadā blakus esošā kūdras fabrikas strādnieku ciemata iedzīvotāju vajadzībām.
Eilīna Vornosa
Eilīna Kerola Vornosa (en; dzimusi Pitmena (Pittman), mirusi ) bija amerikāņu sērijveida slepkava.
.at
.at ir Austrijas augstākā līmeņa domēns (ccTLD).
The Social Network (skaņu celiņš)
The Social Network ir Trenta Reznora un Atikusa Rosa veidots skaņu celiņš Deivida Finčera 2010. gada filmai "Sociālais tīkls". bezmaksas ciparu lejupielādes formātā tika izdots piecu skaņu celiņa skaņdarbu EP ar nosaukumu The Social Network: Five Track Sampler. Pats skaņu celiņš ciparu formātā tika izdots, bet fizisku datu nesēju formātā (CD, LP un Blu-ray) tiks izdots oktobra vidū. Albuma vizuālā dizaina autors ir Robs Šeridans.
Rivnes rajons
Rivnes rajons ir Ukrainas Rivnes apgabala administratīvā iedalījuma vienība. Robežojas ar Rivnes apgabala Kostopiļas, Hoščas, Zdolbuņivas, Dubno un Mliņivas rajoniem, kā arī Volīnijas apgabala Kivercu rajonu, bet Rivnes pilsēta ir anklāvs rajona teritorijā.
Entonijs Kīdiss
Entonijs Kīdiss (en, lt; dzimis ) ir lietuviešu izcelsmes amerikāņu mūziķis, aktieris, pazīstams kā grupas Red Hot Chili Peppers solists. Mūziķis uzauga Grandrepidsas pilsētā ASV, bet 11 gadu vecumā kopā ar tēvu pārcēlās uz Losandželosu. Neilgi pēc vidusskolas pamešanas Kīdiss ar draugiem Flī, Džeku Aironsu un Hilelu Slovāku nodibināja Red Hot Chili Peppers.
Škodras ezers
<mapframe text="Škodras ezers" width=290 height=290 zoom=9 > { "type": "ExternalData", "service": "geoshape", "ids": "Q203811" } Škodras ezers (sq) vai Skadaras ezers (sr) ir liels ezers uz robežas starp Albāniju un Melnkalni, lielākais ezers Balkānos. Nosaukts Albānijas pilsētas Škodras vārdā. Atrodas tikai 20 km no Adrijas jūras krasta.
Izteka Buna (Melnkalnē — Bojana) ietek Adrijas jūrā. Ezerā reģistrētas 270 putnu sugas, tai skaitā pelikāni. Bagāts ar zivīm. Iekļauts Rāmsaras vietu sarakstā. Melnkalnes pusē 1983. gadā izveidots Skadaras ezera nacionālais parks. Ezera ziemeļaustrumos plaši mitrāji, zems krasts, dienvidrietumos — līdz 1600 m augsti kalni. Ezera ūdens līmenis atkarībā no gadalaika svārstās pat par 5 m.
Remember a Day
Remember a Day ir britu psihodēliskā roka grupas Pink Floyd singla Let There Be More Light B puse. Dziesma izdota arī kā otrais skaņdarbs grupas otrajā studijas albumā A Saucerful of Secrets.
2008. gada koncertizpildījums
2008. gada 23. septembrī Deivids Gilmors televīzijas pārraidē Later... With Jools Holland šo dziesmu izpildīja kā piemiņu Rikam Raitam, kurš pirms astoņām dienām bija miris. Gilmors stāstīja, ka Raits esot apsolījis piedalīties šajā pārraidē kopā ar viņu, taču dažas nedēļas pirms tās Raits atsūtījis īsziņu, ka jūtās slikti un nevarēs piedalīties. Šis bija pirmais un pagaidām vienīgais Remember a Day koncertizpildījums. Gilmora grupā ietilpa Fils Manzanera, Gajs Prets, Džons Karins un Stīvs DiStansilao.
Saule (stacija)
Saule ir neliela dzelzceļa stacija Valkas novada Valkas pagastā. Tajā pieturēja dīzeļvilcieni, kas kursē maršrutā Rīga—Valga. Stacijā ir divi peroni, taču tika izmantots tikai viens, kas atrodas pie jaunās stacijas ēkas. Saglabājusies arī vecā stacijas ēka, kas tiek izmantota kā dzīvojamā ēka "Saules stacija". Blakus stacijai atrodas Saules mazciems.
Pilskalns
Pilskalnu klasifikācija
Harijs Moora ieviesa sociālekonomiskos kritērijus.
Ādolfs Stubavs ieviesa Latvijas pilskalnu tipoloģiju pēc aizsardzības īpatnībām:
Parīze
Topogrāfija
Parīzes centrālā daļa no piepilsētām ir atdalīta ar apvedceļu, kurš franciski tiek saukts par Boulevard Périphérique. Savukārt kopš 1844. gadā Parīzes robežas sakrita ar Tjēra mūri (enceinte de Thiers), bet jau 1860. gadā pilsēta tika paplašināta, pievienojot tai apkārtējos ciemus vai daļu no tiem. Lai nokļūtu uz Boulevard Périphérique apvedceļa, ir jādodas pa automaģistrālēm cauri tā sauktajiem Parīzes pilsētas vārtiem (portes de Paris). Faktiski apvedceļš, kura kopējais garums ir 35 km, ir mākslīga robeža starp pilsētu un tās piepilsētām.
Hidrogrāfija
Parīzes teritoriju šķērso arī divas citas ūdensteces: Bjevras (Bièvre) upe, kura ietek Parīzē no dienvidiem un mūsdienās ir gandrīz pilnībā zem zemes, un Senmartēna kanāls (Canal Saint-Martin), kuru atklāja 1825. gadā un ir 4,5 km garš. Arī Senmartēna kanāls galvenokārt atrodas zem zemes, konkrēti, zem Faubourg-du-Temple ielas, un savieno Sēnu ar 108 km garo Urkas kanālu (Canal de l'Ourcq), kas Parīzē ieplūst no ziemeļaustrumiem.
Sports
Parīzē divas reizes ir rīkotas vasaras olimpiskās spēles. Pirmās bija 1900. gada, bet otrās — 1924. gada vasaras olimpiskās spēles.
Sadraudzības pilsētas
Kopš 1956. gada 9. aprīļa, Parīzei ir ekskluzīvs un abpusējs sadraudzības statuss tikai ar vienu pilsētu: "Tikai Parīze ir Romas cienīga; tikai Roma ir Parīzes cienīga."
Prespas ezers
Kultūras pieminekļi
10. gadsimtā bulgāri uz Ajosahilas salas Mazajā Prespas ezerā (tagadējās Grieķijas teritorija) uzcēla cietoksni un Svētā Ahila baznīcu. Uz salas atrodas arī senākas būves. Savukārt Lielajā Prespas ezerā (Ziemeļmaķedonijas teritorijā) uz Golemgradas sala atrodas 14. gadsimtā celtā Svētā Pētera klostera drupas. Ezera Ziemeļmaķedonijas krastā, Kurbinovo ciemā, atrodas Svētā Jura baznīca, kurā ir izcilas 1191. gada freskas. Abu ezeru stāvkrastu klintīs ir vientuļnieku celles, kurām var piekļūt praktiski tikai alpīnisti.
Ērgļi (Ērgļu pagasts)
Ērgļi ir apdzīvota vieta Vidzemē, Madonas novada Ērgļu pagasta administratīvais centrs. 2007. gadā Ērgļos dzīvoja 2168 iedzīvotāji, no kuriem ap 90% latvieši. Caur Ērgļiem tek Ogres upe, uz kuras uzbūvēta Ērgļu HES. Ērgļu ciema platība ir 350 ha.
Vēsture
Rīgas arhibīskapa vasalis Engelbrehts fon Tīzenhauzens 1355. gadā Ērgļos reizē ar koka pili uzbūvēja katoļu baznīcu. Pēc uzvarētā Livonijas kara (1558—1583) Polijas-Lietuvas valdnieks Ērgļu pili piešķīra Kokneses stārastam Albertam Dembinskim. Tīzenhauzenu dzimta Ērgļu pili atguva 1598. gadā.
Satiksme un infrastruktūra
Uz Ērgļiem ved vairāki reģionālie autoceļi:
Detroitas "Pistons"
Savas pastāvēšanas vēsturē "Pistons" ir 3 reizes uzvarējis NBA un 2 reizes triumfēja NBL līgā. Mājas spēles komanda aizvada Little Caesars Arena arēnā.
.aw
.aw ir augšējā līmeņa domēns (ccTLD), kura paredzētais pielietojums ir saistīts ar Arubu. Domēns izveidots 1996. gadā. Domēna sponsors ir SETAR, kas nodrošina arī domēnu reģistrēšanu.
Lugaži (stacija)
Stacijā nav biļešu kases.
Ieva Akuratere
Muzikālā darbība
1990. gadu sākumā "Pērkona" jaunrade apsīka, 1993. gadā tika izdots pēdējais I. Akurateres dziedātais hits "Kāzas", kas iekļuva Mikrofona aptaujas populārāko dziesmu divdesmitniekā.
Gardas ezers
Gardas ezers (it) ir pēc platības lielākais ezers Itālijas teritorijā. Atrodas Itālijas ziemeļos, pusceļā starp Milānu un Venēciju. Alpu ezers, ko veidojis ledājs pēdējā ledus laikmeta beigu posmā. Lielākais no Alpu dienvidu nogāzes ezeriem. Ūdens apmaiņas periods - 27 gadi.
Kaspars Astašenko
Spēlētāja karjera
1995. gada vasarā Astašenko devās uz Krievijas Superlīgas kluba Maskavas CSKA vasaras nometni. Hokejistam izdevās sevi apliecināt, nākamo sezonu sākot CSKA kluba pirmajā aizsargu paŗī. CSKA Astašenko nospēlēja trīs sezonas, līdz 1998. gadā devās uz Ziemeļameriku. Tur viņš aizvadīja divas sezonas, spēlējot četros dažādos IHL un ECHL līgas klubos, līdz 1999.—00. gada sezonā, pēc tam, kad tika izvēlēts 1999. gada NHL draftā, aizvadīja astoņas spēles NHL kluba Tampabejas "Lightning" sastāvā. NHL viņš debitēja 2000. gada 26. martā.
2003. gada vasarā uzbrucējs pievienojās Krievijas klubam Novosibirskas "Sibir" uz pārbaudes laiku, taču nostiprināties komandas sastāvā viņam tā arī neizdevās, pievienojoties HK Rīga 2000 rindām, tā sastāvā aizvadot 11 spēles. Pēc tam Astašenko devās uz Somijas hokeja līgas klubu Tamperes "Ilves", kurā aizvadīja atlikušo sezonu. 2004.—05. gada sezonu viņš uzsāka Dānijas hokeja līgas klubā Esbjergas IF, bet sezonu pabeidza ASK/Ogres rindās.
World of Tanks
Kartes
Spēlē ir trīs veidu kartes: lauku, pilsētu un ciemu. Cīņas uz pilsētas kartēm notiek padomju un vācu pilsētu teritorijās. Standarta kartes izmērs — kilometrs uz kilometru. Nākotnē tiks ieviestas arī daudz plašākas kartes ar izmēru, divi kilometri uz divi kilometri. Spēles periodos tiek plānots izveidot dažādus laika apstākļus, kas ietekmēs kaujas notikumu attīstību, sakarā ar redzamības rādiusa samazināšanu. Kartēs ir objekti, kurus var iznīcināt.
.bw
.bw ir Botsvānas augstākā līmeņa domēns (ccTLD).
Feodosija
Feodosija (uk, ru) vai Kefe (crh) ir sena pilsēta Ukrainas dienvidos, Krimas Autonomajā Republikā. Osta un populārs kūrorts Melnās jūras krastā. Administratīvi Krimas Autonomās Republikas republikas nozīmes pilsēta (kopējā teritorija 350 km², 104 900 iedzīvotāju), kurai pakļauta arī Koktebelas, Ordžonikidzes un Primorskas pilsētciemati, kā arī trīs ciema padomes. Feodosija ir armēņu cilmes krievu gleznotāja Ivana Aivazovska dzimtā pilsēta.
Vēsture
1475. gadā to iekaroja Osmaņu impērijas karavadonis Džediks Ahmeds-pašā. Ar Kefes (Kefe) nosaukumu tā bija viena no svarīgākajām ostām Melnajā jūrā. 1783. gadā cietoksni un ostu pakļāva Krievijas Impērija un 1802. gadā to pārdēvēja vecajā grieķu vārdā par Feodosiju (Феодосия). Otrā pasaules kara laikā Feodosijā notika sīvas kaujas un tā tika stipri nopostīta. 1954. gadā Feodosiju iekļāva Ukrainas PSR sastāvā. 2006. gadā pilsētā notika masu protesti pret ASV karavīru ierašanos.
Budbergi-Benninghauzeni
Budbergu muižas Latvijā
Sēlijā: sākotnējā dzimtmuiža no 1583. gada bija Gārsenes muiža (Garßen) ar Baltmuižu (Baltensee) un Gricgales muižu (Gritzgaln), dažādos laikos dzimtai piederēja arī Vecgrīnvaldes muiža (Alt-Grünwald), Baltā muiža (Weißensee), Kurzemē: Annas muiža (Annenhof), Garlenes muiža (Gargeln), Kalna muiža (Hohenberg), Smuku muiža (Schmucken) u.c. Vidzemē: Vidrižu muiža (Widdrich, 1726–1920), Mangaļmuiža (Magnushof, 1760/1879–1920), Turaidas muiža (Treiden), Tirzas muiža (Tirsen), Ķieģeļu muiža (Kegeln), Galgauskas muiža (Golgowsky), Inciema muiža (Inzeem), Vērenes muiža (Fehren), Kujas muiža (Kujen), Lielvārdes muiža (Lennewarden), Jaunates muiža (Neu-Ottenhof), Rankas muiža (Ramkau), Pāpēna muiža (Rosenblatt), Salīnes muiža (Sellin),  Stalbes muiža (Stolben), Cērtenes muiža (Zehrten) u.c.
Kārtu pārstāvniecība
Kārtu pārstāvniecība Krievijā
Par pirmo Zemes sapulci uzskata 1549. gadā sasaukto t.s. izlīguma sapulci. Tai it kā vajadzēja samierināt Joanu IV un bajārus (kuri lielkņaza nepilngadības laikā bija savstarpēji izrēķinājušies un cīnījušies par varu — t.i. par ietekmi uz mazgadīgo lielkņazu, kā arī bija daudz nelikumību pastrādājuši, būdami valsts pārvaldē — vietējai iedzīvotāju masai uzturamas amatpersonas). Sapulcē piedalījās Bajāru dome, baznīcas hierarhi, bajāri/dzimtmuižnieki un dienesta muižnieki. Šajā Zemes sapulcē sākās jaunais valsts pārstrukturēšanas vilnis — izdeva t.s. Cara Tiesas likumkrājumu, Nolikumu par dienestu, reformēja tiesu, vietējo pārvaldi, nodokļu sistēmu, baznīcu, lika pamatus specializēto pārvaldes iestāžu (prikazu) sistēmai. Faktiski visas šīs reformas jau pirms sapulces iecerēja un pēc sapulces realizēja t.s. "izraudzīto padome" (kā to nosauca kņazs Kurbskis) un valdnieks. 30. gados prikazu (valsts departamentu) djaku grupa gan izvirzīja projektu par Zemes sapulci kā pastāvīgu valsts institūtu, taču tas netika realizēts.
Kārtu pārstāvniecība Ungārijā
Zemes īpašnieku sapulces Ungārijas provincēs sāka sanākt jau XIII gs. otrajā pusē un pildīja daļu valsts pārvaldes funkciju, ieguva tiesības vietējos amatos izvirzīt savus pārstāvjus. XV gs. beigās XVI gs. sākumā noformējās augstākā līmeņa pārstāvniecības institūcija: Valsts sapulce. Tai delegātus vēlēja vietējās zemes īpašnieku sapulces. Pastāvīga pilsētu pārstāvniecība neizveidojās - pārstāvjus uz Valsts sapulci uzaicināja visai epizodiski (vienīgi sākot ar XVI gs. otro pusi te piedalījās vācu kolonistu pilsētu pārstāvji).
Unikāli Ungārijā bija tas, ka tur bija vesels iedzīvotāju slānis pārstāvēts Valsts sapulcē, kurš neiekļaujās nevienā no mums pierastajām Eiropas sociālajām shēmām. Tie bija sekeji (etniskie ungāri), kuriem tradicionāli un juridiski bija īpašs statuss, īpašas tiesības un atbrīvojums no visiem nodokļiem. Tiem bija sava sociālā struktūra (vecākais, jātnieki un kājnieki; karaļa vārdā to pārvaldīja sekeju išpans); tie visi bez izņēmuma bija lieliski apmācīti profesionāli karavīri, kuriem ko līdzīgu varbūt var saskatīt osmaņu janičāros. XVI gs. pie Transilvānijas austrumu robežas dzīvoja aptuveni 15 5000 sekeju.
Kārtu pārstāvniecība Čehijā
Seimā bija pārstāvēti pani, prelāti, karaļa pilsētu pārvaldītāji, pilsētu pilsoņu pārstāvji (līdz XV gs. pilsētnieku klātbūtne bija epizodiska - tos karalis parasti saaicināja atsevišķi, lai dabūtu subsīdijas). XV gs. vidū Čehijā izveidojās provinču līmeņa pārstāvniecību institūcijas - t.s. landfrīdi. Pēc husītu kariem, kad lielākā daļa Baznīcas zemju pārgāja karaļa pilsētu īpašumā (šīs pilsētas šo karu laikā bija ieguvušas pilnīgu pašpārvaldi un nodokļu atbrīvojumus), pilsētu pārstāvji Seimā ieguva diezgan lielu ietekmi. Arī bruņinieki bija juridiski noformēti kā īpaša kārta ar savu pārstāvniecību Seimā.
Edgars Kots
Edgars Kots (dzimis Rīgā) ir uzņēmuma "Diena" valdes priekšsēdētājs.
Industriālais piemineklis
Industriālie pieminekļi Latvijā
Latvijā apzīmēto industriālo mantojumu veido 17.—18. gadsimta manufaktūru vietas un ceļi, vēlāko gadsimtu vēsturiskie rūpniecību korpusi un ar tiem saistītā dzīvojamā apbūve, rūpnieciskās ainavas, ražošanas ierīces un izstrādājumi, nocietinājumi, bākas un hidrotehniskās būves, kanāli, sūkņu stacijas un ūdenstorņi, dzirnavas, spēkstacijas, ceļi un to būves, dzelzceļi, kā arī citi transporta līdzekļi un vēsturiski dokumenti par ražošanu un sabiedrisko dzīvi. Īpaši nozīmīgs ir tieši pēdējais aspekts, jo bieži vien aizraujoties ar tehnisko celtņu un ierīču saglabāšanu, tiek aizmirsti attiecīgo vēsturisko liecību radītāji un izmantotāji. Tas skaidrojams ar Latvijas ģeopolitisko situāciju, postošajiem diviem pasaules kariem, ilgstošo okupācijas režīmu un sabiedrības negatīvo attieksmi pret rūpniecisko ražošanu, kā arī vājām kultūras mantojuma saglabāšanas tradīcijām.
Latviešu zemnieciskajā kultūrā ir arī novērojamas tehniskas ievirzes sastāvdaļas — kalves, dzirnavas, rijas un kaltes, darvas dedzinātavas. Mūsu Hanzas pilsētas daudzveidīgajā mantojumā modernizācija ienāk no rietumiem — visvairāk no Ziemeļvācijas, daļēji no Skandināvijas, arī no Prūsijas un Polijas, Krievijas. 17. gadsimta manufaktūras un kuģubūves uzplaukums Kurzemes Hercogistē īpaši hercoga Jēkaba Ketlera laikos. Daudzie kari, kas kopš 16. gadsimta postījuši Latviju, ir arī radījuši militārtehnikas liecības — Rīgas, Daugavpils, Daugavgrīvas, Liepājas nocietinājumi ar lielu pat starptautisku vērtību. Taču galvenais rūpnieciskā mantojuma, industriālās iedvesmas avots Latvijā ir rūpnieciskā revolūcija, galvenais tās centrs ir Rīga. 19. gadsimta 50.—60. gados sākās Rīgas modernizācijas, kas arvien pieaugošos tempos turpinājās līdz 1914. gadam. Rīga kļuva par modernu eiropeisku tirdzniecības un rūpniecības pilsētu, visai toreizējai impērijai ļoti nozīmīgu ostas pilsētu.
Normunds Grostiņš
Dzīvesgājums
14. Saeimas vēlēšanās kandidē Latvijas Krievu savienības sarakstā. Centrālā vēlēšanu komisija, nosaucot iespējamos VDK aģentus kandidātu vidū, nav pieminējusi N. Grostiņa vārdu, norādot,ka "četriem VDK kartotēkā atrodamajiem kandidātiem ir tiesas spriedumi, ka viņu sadarbība ar VDK nav konstatēta, tāpēc CVK viņu vārdus neatklās".
Vīnogas
Vīnogu kultivēšana aizsākās aptuveni pirms 6000 līdz 8000 gadiem Tuvajos Austrumos. Savukārt Latvijas teritorijā pirmais zināmais vīna dārzs ierīkots 1640. gadā Rendā, un ar laiku izveidoti vīnkoku hibrīdi, kas spēj izturēt pat 40 °C salu.
.cl
Ārējās saites
Toppdomän
.cn
Pieejamie otrā līmeņa domēni:
Andrejs Keiperss
Otro reizi kosmosā Keiperss devās 2011. gada decembrī ar kosmosa kuģi Sojuz TMA-03M SKS-30/31 ekspedīcijā. Uz zemes atgriezās 2012. gada jūlijā.
Erasts Bite
Erasts Bite ( — ) bija Latvijas jurists un politiķis. Bijis Latvijas tieslietu ministrs (1926—1927), kā arī Latvijas Senāta prokurors (1924—1926; 1928—1940).
Kupravas pagasts
Vēsture
1971. gadā Kupravā uzcēla drenu cauruļu rūpnīcu, kuras strādniekiem (pārsvarā iebraucējiem no Krievijas PFSR) uzbūvēja sešas piecstāvu dzīvojamās blokmājas. 1974. gadā Balvu rajona Susāju ciema Kupravai tika piešķirts pilsētciemata statuss. 1989. gadā Kupravā bija 1,5 tūkstoši iedzīvotāju. 1992. gadā rūpnīca darbību pārtrauca, bet Kupravai atņēma pilsētciemata statusu un to reorganizēja par pagastu. Mūsdienās rūpnīcas ēkas pārvērtušās bīstamos graustos, bet no daudzdzīvokļu ēkām ir apdzīvota tikai viena. Iedzīvotāju skaits, salīdzinoši ar situāciju pirms Latvijas neatkarības atgūšanas, ir samazinājies trīskārtīgi.
Saule (nozīmju atdalīšana)
Saule var būt:
Georgijs Kuļikovs
Georgijs Kuļikovs (dzimis ) ir bijušais krievu peldētājs, kas starptautiski pārstāvēja PSRS. Laikā no 1972. līdz 1976. gadam viņš pārstāvēja Latvijas PSR, kur šajā laikā dienēja kā padomju armijas virsnieks.
Progress M-06M
Lidojuma gaita
31. augustā 11:21:37 UTC Progress M-06M atvienojās no stacijas. Autonomā lidojumā ar kosmosa kuģi tika veikti seši eksperimentu seansi programmas "Radar-Progress" ietvaros, kuros pētīja kosmiskā aparāta dzinēja darbības rezultātā radušās jonosfēras lokālās izmaiņas.
Vakuums
Vakuums braucamrīkos
Gaisa spiediena starpība var tikt izmantota automobiļos. Vispazīstamākais pielietojums ir vakuuma servopiedziņa, ko izmanto, lai nodrošinātu enerģijas piegādi bremzēm.
Kosmoss
Zvaigznes, planētas un pavadoņi saglabā savu atmosfēru pateicoties gravitācijas spēkam un tādām atmosfērām nav acīmredzamas robežas: atmosfēriskās gāzes blīvums samazinās līdz ar attālumu no objekta. Zemes atmosfēras spiediena kritumi ir apmēram 1 Pa (10-3 Torr) uz 100 km augstumu, Kārmāna līnija ir definēta kā robeža starp Zemes atmosfēru un kosmisko telpu. Spiediena definīciju ir grūti izskaidrot, jo aiz šīs līnijas, izotropu gāzes spiediens ātri kļūst nenozīmīgs, kad to pielīdzina radiācijas spiedienam, kas nāk no saules un dinamiskajam spiedienam, kas nāk no saules vēja. Termosfērai šajā rādiusā ir liels spiediena gradients, temperatūra un slīpums, un tās dažādības ievērojami ietekmē kosmosa laiku. Astrofiziķi atbalsta blīvuma numerāciju, daļiņas vienība uz kubikcentimetru, lai aprakstītu šo vidi.
Vēsturiskais izskaidrojums
Vēsturiski ir bijuši daudzi strīdi par to, vai tāda lieta kā vakuums vispār var pastāvēt. Senie Grieķu filozofi nevēlējās atzīt vakuuma esamību, uzdodot sev jautājumu: „Kā nekas var būt kaut kas?” Platons nonāca pie domas, ka vakuums ir neiedomājams. Viņš ticēja, ka visas fiziskas parādības un lietas bija abstrakta Platonisma instances un viņš nespēja iedomāties „ideālu” vakuuma formu. Paralēli tam arī Aristotelis domāja, ka vakuuma radīšana ir neiespējama — nekas nevar būt kaut kas. Vēlāk grieķu filozofi domāja, ka vakuums varētu pastāvēt ārpus kosmosa, bet ne tajā.
Kamēr visums tika pielīdzināts vakuumam, agrākās teorijas par gaismas īpašībām, pastiprināja esamību tam, ka ir neredzama vide, kura varētu vadīt gaismas starus. (Īzaks Ņūtons balstījās uz šo ideju, lai izskaidrotu refrakciju un radioaktīvo siltumu). Tas 19. gadsimtā radīja gaismu nesošu ēteri, bet bija zināms, ka idejai būs raksturīgi īsi uznācieni — it īpaši, ja zeme virzītos caur matērisko vidi, videi būtu jābūt gan ļoti retinātai (jo nav novērots, ka zeme būtu palēninājusies savā orbītā), gan ļoti nekustīgai (jo vibrācijas izplatās ļoti ātri). 1891. gadā Viljama Krūka rakstā tika minēts: „Oklūzija gāzes visuma vakuumā.” Pat līdz 1912. gadam astrologs Henrihs Pikerings komentēja: „Kamēr starpzvaigžņu absorbējušā vide varbūt ir vienkārša, tajā pašā laikā tai ir gāzu īpašības un brīvās gāzu molekulas noteikti tajā pastāv.”
Kvantu mehānikas attīstība sarežģīja jaunākos atklājumus par vakuumu, jo radās nepieciešamība pēc aleatorikas. Nīlsa Bora un Venera Heinzberga neskaidrie principi un 1927. gadā formulētais Kopenhāgenas skaidrojums, iepriekš noteica pamatprincipu nenoteiktību jebkādu daļiņu atrašanās vietas un inerces mērīšanā, un tas, ne tā kā gravitācijas lauks, rada jautājumu par visuma tukšumu starp daļiņām. 20. gadsimta beigās, šis princips tika izprasts un arī noteica pamatā esošu nenoteiktību daļiņu skaitā, kāda visuma reģionā, novedot pie pieņēmumiem par virtuālajām daļiņām, kuras spontāni varētu uzrasties no tukšuma. Citiem vārdiem sakot, vakuumam ir zemāka robeža ar tajā esošu viszemāk iespējamo kvantizēto lauku enerģijas stāvokli jebkurā visuma reģionā.
Sūknēšana
Lai turpinātu izsūknēt kameru, neskaidri, bez prasības bezgalīgi augt, vakuuma nodalījums var būt vairākkārt taisīts ciet, novārdzināts, un attīstīties no jauna. Šis ir princips aiz pozitīvajiem, aizvietojamajiem sūkņiem, līdzīgi piemēram rokas ūdens sūknim. Iekšpus sūkņa, mehānisms uzbriedina mazliet aizzīmogoto iedobi, lai radītu vakuumu. Ietekmīgā diferenciāļa dēļ, kāds šķidrums no kameras (vai labais, mūsu piemērā) tiek iestumts sūkņa mazajā iedobē. Sūkņa iedobe tad tiek noblombēta no kameras, atveras pie atmosfēras, un saspiežas atpakaļ pie minūtes izmēra.
Slovēņu valoda
Lietvārds
Lietvārdi slovēņu valodā var būt vīriešu, sieviešu vai neitrālā dzimtē, turklāt pastāv atšķirība starp dzīvajiem un nedzīvajiem lietvārdiem. Tas attiecas tikai uz vīriešu dzimtes lietvārdiem un tikai vienskaitlī, atšķirībā no dažām citām slāvu valodām, piemēram, krievu valodas, kurai šī atšķirība attiecas arī daudzskaitlī uz visiem dzimumiem. Dzīvajiem lietvārdiem ir akuzatīvā vienskaitļa forma, kas ir identiska ģenitīvam, savukārt nedzīvajiem lietvārdiem vienskaitļa akuzatīvs ir tāds pats kā nominatīvs. Vispārīgi runājot, lietvārds ir dzīvs, ja tas attiecas uz kaut ko tādu, kam parasti ir brīva griba vai spēja pārvietoties pēc paša vēlēšanās. Tas ietver visus cilvēku un dzīvnieku lietvārdus. Pārējie lietvārdi ir nedzīvi, tostarp augi un citas nekustīgas dzīvības formas, kā arī cilvēku vai dzīvnieku grupas. Tomēr pastāv arī izņēmumi.
Uguns
Uguns ir degšana, kurā izdalās daudz siltuma, veidojot atklātu liesmu. Uguns uzturēšanai ir vajadzīgas trīs lietas — skābeklis vai cits oksidētājs, augsta temperatūra un degtspējīgas vielas, kas parasti ir organiskas vai citas ķīmiskas vielas, kas spēj viegli oksidēties, tas ir, reducētāji. Ja šīs vielas ir vienkopus lielā daudzumā, tad var rasties nekontrolējama uguns izplatīšanās jeb ugunsgrēks. Cilvēks, iemācoties kontrolēt uguns izplatīšanos un uzturēt degšanu, ieguva pārākumu pār bīstamiem dzīvniekiem un dabas procesiem. Uguns cilvēkiem dod gaismu, siltumu un drošību. Jau paleolītā cilvēki iemācījās uguni iegūt paši, kas uguns apdzišanas gadījumā ļāva to atkal atjaunot.
Uguns izmantošana
Uguns izmantošana deva dažādas priekšrocības cilvēku sabiedrībā.
Jānis Zābers
Profesionālā karjera
1960. gadā, mācoties 3. kursā, dziedātājs kļuva par Operas un baleta teātra solistu. Debija uz lielās skatuves bija Nerabots Riharda Štrausa operā Salome, kam sekoja Fausts Šarla Guno Faustā, Gatiņš Felicitas Tomsones Pūt, Vējiņi, Vladimirs Aleksandra Borodina Kņazā Igorā. Pēc studiju beigām 1961. gadā viņš turpināja strādāt Operas un baleta teātrī, piedalījās Sergeja Prokofjeva operas “Karš un miers” izrādē, dziedāja Bazilio lomā V.A. Mocarta Figaro kāzas, Anatolija lomā Ivana Dzeržinska Cilvēka līmenī.
Dabas rezervāts
Dabas rezervāts ir cilvēka darbības neskarta vai maz pārveidota teritorija, kurā nodrošināta dabisko norišu netraucēta attīstība, lai aizsargātu un izpētītu retas vai tipiskas ekosistēmas. Atšķirībā no citām īpaši aizsargājamām dabas teritorijām, rezervātos cilvēkiem atļauts uzturēties tikai ar mērķi veikt zinātnisko darbu vai dabas aizsardzības pasākumi, jo pat neliela cilvēku ietekme var apdraudēt ekosistēmas daļas vai norises. Rezervātu galvenie mērķi ir saglabāt trauslākās dabas vērtības, kā arī veikt zinātnisko izpēti dabiskās teritorijās ar zemu cilvēka ietekmi.
Brenguļu alus
Brenguļu alus, pazīstams arī kā Abula, ir alus darītājs Latvijā. Darbību uzsāka 1993. gadā pēc kolhoza "Abuls" likvidēšanas, Jura un Māra Freivaldu ģimenēm pārņemot tā alus ražotni, taču kolhozā "Abuls" alus ražots jau no 1969. gada. Darītava atrodas izbijušas hidroelektrostacijas telpās.